CELEX: 62019CN0428
Language: sl
Date: 2019-06-04 00:00:00
Title: Zadeva C-428/19: Predlog za sprejetje predhodne odločbe, ki ga je vložilo Gyulai Közigazgatási és Munkaügyi Bíróság (Madžarska) 4. junija 2019 – OL in drugi/Rapidsped Fuvarozási és Szállítmányozási Zrt.

23.3.2020   
            
            
               SL
            
            
               Uradni list Evropske unije
            
            
               C 95/5
            
         
      Predlog za sprejetje predhodne odločbe, ki ga je vložilo Gyulai Közigazgatási és Munkaügyi Bíróság (Madžarska) 4. junija 2019 – OL in drugi/Rapidsped Fuvarozási és Szállítmányozási Zrt.
      (Zadeva C-428/19)
      (2020/C 95/04)
      Jezik postopka: madžarščina
      
         Predložitveno sodišče
      
      Gyulai Közigazgatási és Munkaügyi Bíróság
      
         Stranke v postopku v glavni stvari
      
      
         Tožeče stranke: OL, PM in RO
      
         Tožena stranka: Rapidsped Fuvarozási és Szállítmányozási Zrt.
      
         Vprašanja za predhodno odločanje
      
      
                  1.
               
               
                  Ali je treba določbe člena 1(1) Direktive 96/71/ES (1) v povezavi s členoma 3 in 5 te direktive ter členoma 285 in 299 zakonika o delovnih razmerjih razlagati tako, da se madžarski delavci v postopkih proti svojim madžarskim delodajalcem, uvedenih pri madžarskih sodiščih, lahko sklicujejo na kršitev navedene direktive in francoske zakonodaje na področju minimalne urne postavke?
               
            
                  2.
               
               
                  Ali je treba dnevnice, namenjene kritju stroškov, nastalih med potovanjem delavca v tujino, šteti za del plače?
               
            
                  3.
               
               
                  Ali je praksa, v skladu s katero delodajalec vozniku tovornega vozila na podlagi formule plača dodatek, določen sorazmerno s prihrankom v smislu prevožene razdalje in porabe goriva, ki ni del plače, določene v pogodbi o zaposlitvi, in za katerega se ne plačujejo davki in prispevki za socialno varnost, v nasprotju s členom 10 Uredbe 561/2006/ES (2)?
                  Pri tem je treba upoštevati, da vozniki tovornih vozil zaradi varčevanja z gorivom vozijo na način, ki bi lahko ogrozil prometno varnost (na primer po strmini navzdol čim dlje vozijo v prostem teku).
               
            
                  4.
               
               
                  Ali je treba za mednarodni prevoz blaga uporabljati Direktivo 96/71/ES, zlasti ob upoštevanju, da je Evropska komisija proti Franciji in Nemčiji sprožila postopek ugotavljanja kršitev zaradi uporabe zakonodaje o minimalni urni postavki v sektorju cestnega prevoza?
               
            
                  5.
               
               
                  Ali lahko direktiva v primeru, da ni bila prenesena v nacionalno pravo, sama nalaga obveznosti posamezniku in je torej lahko sama po sebi podlaga za tožbo proti posamezniku, vloženo pri nacionalnem sodišču?
               
            
         (1)  Direktiva Evropskega parlamenta in sveta 96/71/ES z dne 16. decembra 1996 o napotitvi delavcev na delo v okviru opravljanja storitev (UL, posebna izdaja v slovenščini, poglavje 5, zvezek 2, str. 431).
      
         (2)  Uredba (ES) št. 561/2006 Evropskega parlamenta in Sveta z dne 15. marca 2006 o usklajevanju določene socialne zakonodaje v zvezi s cestnim prometom in spremembi uredb Sveta (EGS) št. 3821/85 in (ES) št. 2135/98 ter razveljavitvi Uredbe Sveta (EGS) št. 3820/85 (UL 2006, L 102, str. 1).